ΓΡΑΠΤΗ ΕΡΩΤΗΣΗ E-2327/01

υποβολή: Nuala Ahern (Verts/ALE) προς την Επιτροπή

(31 Ιουλίου 2001)

Θέμα: Τα πειράματα επί ζώων και το 6ο Πρόγραμμα — Πλαίσιο

Στην πρότασή της σχετικά με το 6ο πρόγραμμα-πλαίσιο η Επιτροπή φαίνεται ότι έχει αγνοήσει τόσο τη νομικήποχρέωση πουπέχει βάσει του Πρωτοκόλλου της Σύμβασης για την Ευζωία των Ζώων όσο και τις ανησυχίες που ολοένα περισσότερο εκφράζουν το Ευρωπαϊκό Κοινοβούλιο και οι πολίτες της ΕΕ για την αμελητέα πρόοδο που έχει επιτευχθεί όσον αφορά την ανάπτυξη εναλλακτικών λύσεων αντί των πειραμάτων επί ζώων που διεξάγονται για την εκτίμηση της τοξικότητας των χημικών ουσιών.

Ποια μέτρα πρόκειται να λάβει η Επιτροπή για να τροποποιήσει αυτό το 6ο πρόγραμμα και να εξασφαλίσει τη διάθεση χρηματικών πόρων για την έρευνα για την ανάπτυξη δοκιμών τοξικότητας που δεν θα γίνονται στα ζώα·

Απάντηση του κου Busquin εξ ονόματος της Επιτροπής

(29 Οκτωβρίου 2001)

Στην διαδικασία επεξεργασίας του νέου Προγράμματος — Πλαισίου 2002-2006 της Κοινότητας για τις δραστηριότητες έρευνας, τεχνολογικής ανάπτυξης και επίδειξης, η Επιτροπή ενέκρινε, στις 30 Μαΐου 2001, προτάσεις για τα ειδικά προγράμματα(1).

Το εν λόγω κείμενο αναφέρει ρητά την ανάπτυξη νέων δοκιμασιών in vitro για τηνποκατάσταση των πειραμάτων σε ζώα στην ερευνητική προτεραιότητα (ii) της θεματικής προτεραιότητας 1.1.1 Γονιδιωματική και βιοτεχνολογία για τηνγεία (βλέπε σελ. 20 του κειμένου).

Επιπλέον, περιλαμβάνει σειρά γενικών διακηρύξεων όσον αφορά τον σεβασμό των ζώων, οι οποίες αφορούν όλες τις δραστηριότητες του νέου προγράμματος — πλαισίου (βλ. παραπομπή 14, σελ. 18 του κειμένου).

Επιπλέον,πό τον τίτλο Πρόβλεψη των επιστημονικών και τεχνολογικών αναγκών της ΕΕ(3) εξασφαλίζεται ευελιξία για την — σχετική με την πολιτική — έρευνα, ο οποίοε καλύπτει την προσανατολισμένη προς την πολιτική έρευνα και θα μπορούσε να περιλαμβάνει και την διεξαγωγή δοκιμασιών εξαιρουμένης της χρήσεως πειραματοζώων.

Το Κοινό Κέντρο Έρευνών (ΚΚΕρ) θα συνεχίσει να προβαίνει στον έλεγχο καταλληλότητας των εν λόγω δοκιμασιών, η οποία σήμερα διενεργείται από το Ευρωπαϊκό Κέντρο για τον Έλεγχο Καταλληλότητας Εναλλακτικών Μεθόδων (the European Centre for the Validation of Alternative Methods — ECVAM). Επιπλέον, το Ευρωπαϊκό Γραφείο Χημικών Ουσιών (European Chemicals Bureau), το ΚΚΕρ, η Γενική Διεύθυνση (ΓΔ) Περιβάλλον, θα εξακολουθήσουν να προάγουν την αποδοχή εναλλακτικών μεθόδων σε κανονιστικό επίπεδο.

Η Λευκή Βίβλος της Επιτροπής Στρατηγική για μια μελλοντική πολιτική για τα χημικά προϊόντα(2) τονίζει την στράτευση της Επιτροπής στη νομοθεσία για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς και προβλέπει εν προκειμένω την ακόλουθη δράση: Δράση 3 ΣΤ: Προώθηση της έρευνας για ανάπτυξη και επικύρωση εναλλακτικών μεθόδων, τόσο στην Κοινότητα όσο και σε επίπεδο κρατών μελών, και βελτίωση των σχετικών πληροφοριών οι οποίες μπορούν να αποκτηθούν από δοκιμές, χωρίς παράλληλα να αυξάνεται ο αριθμός των χρησιμοποιούμενων ζώων.

Με βάση τα ανωτέρω συνάγεται ότι το ζήτημα που θέτει το Αξιότιμο Μέλος του Κοινοβουλίου όντως καλύπτεται από τις προτάσεις του Ειδικού Προγράμματος. Η Επιτροπή θα συνεχίσει την πολιτική της μείωσης, του εξευγενισμού και τηςποκατάστασης των πειραμάτων σε ζώα.

(1) ΕΕ C 240 E της 28.8.2001.

(2) COM(2001)88 τελικό.

(3) ΕΕ C 240 E της 28.8.2001.